Eins og fram kom í gær hefur verið mikill fjöldi veiðimanna hafnargarðinum í Keflavík að veiða makríl og í gær voru allar bryggjur notaðar . Eftir kvöldmat bættist síðan makrílveiðiskipið Blíða KE 17 í veiðarnar og var rétt utan við höfnina eða á Vatnsnesvíkinni og tók ég þá þessar myndir af bátnum , með allan búnaðinn úti , en alls mun hann nota um 400 króka við veiðarnar Já skemmtilegur orðaleikur í fyrirsögninni , en staðreynd þó þar sem Helga RE 49 kom um kl. 20 í kvöld til Helguvíkur og stoppaði við bryggju í um 5 mínútur og fór síðan út að nýju . Var stoppið rétt til að einhver með töskur gæti stokkið um borð . Tók ég þessa myndasyrpu við það tækifæri Hér siglir Helga inn Helguvíkina 2749 . Helga RE 49 komin að bryggju í Helguvík í kvöld Þó liðið sé á aðra viku síðan Stormur SH 333 sökk í Njarðvíkurhöfn er ekki sjáanlegt að neitt sé að gerast í björgun bátsins . Að vísu hef ég heyrt að því að óskað hafi verið tilboða í björgun bátsins , en ekki er ljóst hver taki það að sér , né heldur hvort eigandi bátsins , eða höfnin lendi í að fjármagna björgunina . Þá er ljóst að það er töluvert mál að lyfta upp þetta stórum báti og þá sérstaklega nú þegar búið er að selja flest öll stærri tækin úr landi . Svafar Gestsson sendi mér þessar myndir og svohljóðandi texta með : Sendiþér myndir sem Sigurður Ketill Skúlason vélstjóri á Eyborgu sendi mér frá því í fyrra en þarna var kallinn að koma Eyborginni heim frá Möltu og þeir " bunkeruða " hjá þessu annars þreytta skipi og enn þreyttari áhöfn ásamt lekum slöngum og tilbehör í miðjarðarhafinu sem er ekki er óalgengt hjá þessu liði í Miðjarðarhafinu og tuskutoppalöndum . Myndirnar tala sýnu máli en skipið er frá Libyu . Í gamla daga þegar maður var að alast upp þótti það mjög gott að fara út á Nípu til að veiða og þaðan kom maður oftast með fisk sem síðan var soðinn heima . Þarna veiddist aðallega steinbítur , þorskur og ýsa , á meðan að bryggjuveiðin væri marhnútur , koli og ufsi . Hér sjáum við Nípuna sem í raun heitir Brenninípa Einn af hellunum á Hólmsbergi , en þennan komst maður ekki í nema á fjöru , en ef maður gerði það varð maður að stoppa stutt því fljótlega flæddi að svo maður komst við illan leik til baka Þessi var fremur grunnur skúti , en hellir og var fyrir neðan það sem við krakkarnir kölluðum laut , en er rétt hjá Nípunni Hér skagar Nípan fram úr Hólmsberginu Raunar sama svæði og á myndinni fyrir ofan Bjarni Guðmundsson , Neskaupstað , sendi mér þessa myndasyrpu frá kafbátaferð sem hann fór í 9. - 16. september 2008 og eru sjö þeirra af kafbátnum að innan eða utan og auðvitað útsýninu úr honum . Ein mynd er af rútunni sem keyði ferðafólki af bátnum og svo er önnur mynd af fylgdarskipinu sem fylgdist með ferðunum . Ekki fækkaði veiðimönnunum í Keflavíkurhöfn er líða tók á daginn og núna rétt fyrir kl. 21 var urmull að fólki , enda mokveiði . Virtist makríltorfa vera komin inn í höfnina og voru ýmsar gerðir að veiðarfærum notuð . Menn notuðu flestir veiðistöngu , sumir með spón , eða flugu , aðrir með slóða með allt upp í 5 - 6 krókum og höfðu ekki við að draga inn með makríl á hverjum króki . Þá voru aðrir farnir að háfa , sumir að vísu bara með plastfötur , en allt hafði þetta sama tilganginn .